ผู้ถือหุ้น “บลจ.ไอร่า” รับทราบ “ซูมิโตโม มิตซุย ทรัสต์” ถือหุ้น 10%
“บลจ.ไอร่า” จัดประชุมผู้ถือหุ้น รายงานผลการดำเนินงานปี 65 และการเข้าถือหุ้นสัดส่วน 10% ของ “ซูมิโตโม มิตซุย ทรัสต์”
“บลจ.ไอร่า” จัดประชุมผู้ถือหุ้น รายงานผลการดำเนินงานปี 65 และการเข้าถือหุ้นสัดส่วน 10% ของ “ซูมิโตโม มิตซุย ทรัสต์”
23 มี.ค. 2566

บริษัทหลักทรัพย์จัดการกองทุน ไอร่า จำกัด จัดประชุมสามัญผู้ถือหุ้น ประจำปี 2566  เมื่อพุธที่ 15 มีนาคม 2566 ที่ผ่านมา เพื่อรับทราบผลการดำเนินงานในรอบปี 2565 ซึ่งมีเหตุการณ์สำคัญ คือ ธนาคารซูมิโตโม มิตซุย ทรัสต์ (ไทย) จำกัด (มหาชน) หรือ SMTBT ได้เข้ามาถือหุ้นบริษัทร้อยละ 10  ของทุนจดทะเบียนและเรียกชำระแล้ว
โดยมี นางเสาวนีย์ กมลบุตร (ที่ 5 จากขวา) ประธานกรรมการบริษัท นางนลินี งามเศรษฐมาศ (ที่ 5 จากซ้าย) ประธานกรรมการบริหาร นางญาใจ พัฒนสุขวสันต์ (ที่ 4 จากขวา) ประธานกรรมการตรวจสอบ พร้อมด้วยกรรมการและผู้บริหาร เข้าร่วมประชุมและล่าสุดบริษัทได้รับใบอนุญาตประกอบธุรกิจหลักทรัพย์ประเภทจัดการกองทุนส่วนบุคคลสำหรับหลักทรัพย์ต่างประเทศ เป็นผลให้บริษัทสามารถให้บริการลูกค้ากลุ่มเป้าหมายได้อย่างครบวงจร นำทีมโดยกรรมการผู้จัดการ นาย สวี เม้ง มอค โดยบริษัทมุ่งเน้นการลงทุนบุกตลาดต่างประเทศที่ให้ผลตอบแทนสูงสุดกับลูกค้า